Αλίκη ΦιτςΆλαν, κόμισσα του Κεντ

Η λαίδη Αλίκη Φιτζάλαν, αγλλ.: Lady Alice Fitzalan, Countess of Kent (π. 1350  – 17 Μαρτίου 1416), ΤΠ, ήταν Αγγλίδα ευγενής, κόρη του 10ου κόμη του Άρουντελ και σύζυγος του 2ου κόμη του Kεντ, ετεροθαλής αδελφή τού βασιλιά Ριχάρδου Β'. Ως εκ μητρός γιαγιά της Άννας Μόρτιμερ, ήταν πρόγονος των βασιλέων Eδουάρδου Δ΄ και Ριχάρδου Γ΄, καθώς και του βασιλιά Ερρίκου Ζ΄ και της δυναστείας των Τυδώρ μέσω της κόρης της Mαργαρίτας Χόλλαντ. Ήταν επίσης η γιαγιά της Ιωάννας Μπωφόρ, βασίλισσας της Σκωτίας.

Διορίστηκε κυρία του Τάγματος της Περικνημίδος το 1388.

 Καταγωγή 
Η Aλίκη Φιτζάλαν γεννήθηκε περίπου το 1350 στο κάστρο Άρουντελ στο Σάσεξ της Αγγλίας, η δεύτερη κόρη του Ρίτσαρντ 10ου κόμη του Άρουντελ και της Eλεονόρας Λάνκαστερ. Είχε έξι αδέλφια, που περιλάμβαναν τον Ριχάρδο Φιτζάλαν, αργότερα 11ο κόμη του Άρουντελ, και την Ιωάννα Φιτζάλαν, αργότερα κόμισσα του Χέρφορντ, του Έσσεξ και του Nόρθαμπτον. Είχε επίσης τρία ετεροθαλή αδέλφια από προηγούμενους γάμους των γονιών της.

Οι γονείς τού πατέρα της ήταν ο Έντμουντ 9ος κόμης του Άρουντελ και η Aλίκη ντε Βαρέν και οι γονείς τής μητέρας της ήταν ο Ερρίκος 3ος κόμης του Λάνκαστερ και η Mωντ Τσάουορθ.
δεξιά|μικρογραφία| Η Ιωάννα Μπωφόρ, βασίλισσα της Σκωτίας ήταν εγγονή της λαίδης Αλίκης Φιτζάλαν.

 Οικογένεια 
Το 1354, σε ηλικία τεσσάρων ετών, η Αλίκη αρραβωνιάστηκε με τον θαλαμηπόλο του πατέρα της Εδμόνδο Μόρτιμερ, ο οποίος το 1360 θα γινόταν ο 3ος κόμης του Μαρς. Ο γάμος όμως δεν έγινε. Αντ' αυτού η Αλίκη παντρεύτηκε στις 10 Απριλίου 1364 τον Θωμά Χόλλαντ 2ο κόμη του Κεντ, έναν από τους ετεροθαλείς αδελφούς του μελλοντικού βασιλιά Ριχάρδου Β' από τη μητέρα του Ιωάννα του Κεντ, από τον πρώτο γάμο της με τον [Θωμάς Χόλλαντ, 2ος κόμης του Κεντ|Θωμά Χόλλαντ]] . Έλαβε από τον πατέρα της ένα γαμήλιο μερίδιο 4.000 μάρκων. Davies, Rees and Smith, Brendan. (2009) Lords and lordship in the British Isles in the late Middle Ages. Oxford: Oxford University Press. p. 153.  Μετά το γάμο της, ονομάστηκε λαίδη Χόλλαντ. Ωστόσο, δεν έγινε κόμισσα του Κεντ παρά μόνο το 1381, όταν ο σύζυγός της διαδέχθηκε τον πατέρα του ως 2ος κόμης του Κεντ.

Ο λόρδος Χόλλαντ διορίστηκε δοικητήςς των αγγλικών δυνάμεων στην Ακουιτανία το 1366, και το 1375 έγινε ιππότης του Τάγματος της Περικνημίδος. Δύο χρόνια αργότερα το 1377, ο ετεροθαλής αδελφός του Ριχάρδος διαδέχθηκε τον θρόνο της Αγγλίας, ως βασιλιάς Ριχάρδος Β'. Ο σύζυγος τής Αλίκης θα γινόταν ένας από τους κύριους συμβούλους του νεαρού αβσιλιά, και θα ασκούσε ισχυρή επιρροή στον αδελφό του, το οποίο οδήγησε στον πλουτισμό τού Θωμά και της Αλίκης. Η Αλίκη διορίστηκε κυρία της Περικνημίδος, ένα ιπποτικό τάγμα, το 1388.

Μαζί η Αλίκη και ο Θωμάς απέκτησαν δέκα παιδιά:
 Ελεονώρα Χόλλαντ (13 Οκτωβρίου 1370 - Οκτώβριος 1405), παντρεύτηκε, πρώτα τον Ρότζερ Μόρτιμερ 4ο κόμη του Μαρς, από τον οποίο είχε απογόνους, μεταξύ των οποίων η Άννα Μόρτιμερ και ο Eδμόνδος Μόρτιμερ, 5ος κόμης του Μαρς. Παντρεύτηκε, έπειτα, τον Έντουαρντ Τσέρλτον, 5ο βαρόνο Τσέρλτον, από τον οποίο απέκτησε δύο κόρες.
 Θωμάς Χόλλαντ, 1ος δούκας του Σάρρεϋ και 3ος κόμης του Kεντ (1374 – 7 Ιανουαρίου 1400), νυμφεύτηκε τη λαίδη Ιωάννα Στάφορντ, κόρη του Ούγου Στάφορντ, 2ου κόμη του Στάφορντ και της Φιλίππας του Μπωσάμπ, αλλά ο γάμος ήταν χωρίς απογόνους.
 Τζον Χόλλαντ (απεβ. νέος)
 Ρίτσαρντ Χόλλαντ (απεβ. νέος)
 Η Ελίζαμπεθ Χόλαντ (απεβ. στις 4 Ιανουαρίου 1423), παντρεύτηκε τον σερ Τζον Νέβιλ, κύριο του Νέβιλ από τον οποίο απέκτησε απογόνους.
 Ιωάννα Χόλλαντ (1380 – 12 Απριλίου 1434), παντρεύτηκε, πρώτα, ως 2η σύζυγός του, τον Eδμόνδο του Λάνγκλεϊ 1ο δούκα της Υόρκης. Παντρεύτηκε, έπειτα, τον Γουίλιαμ Γουίλαμπυ (Willoughby), 5ο βαρόνο Γουίλαμπυ του Έρεσμπυ. Παντρεύτηκε, μετά, τον Χένρυ λε Σκρόουπ, 3ο βαρόνο Σκρόουπ του Μάσχαμ. Κατόπιν ο τέταρτος σύζυγός της ήταν ο σερ Χένρυ Μπρόμφλετ, βαρόνο Βέσσυ. Όλοι οι γάμοι της ήταν χωρίς απογόνους.
 Εδμόνδος Χόλλαντ, 4ος κόμης του Κεντ (6 Ιανουαρίου 1384 – 15 Σεπτεμβρίου 1408), παντρεύτηκε τη Λουτσία Βισκόντι (1372 – 14 Απριλίου 1424), αλλά ο γάμος ήταν χωρίς απογόνους. Έγινε πατέρας μίας νόθης κόρης, τής Eλεάνορ ντε Χόλλαντ (γενν. το 1406), από την ερωμένη του Κωνσταντία της Υόρκης. 
 Μαργαρίτα Χόλλαντ (1385 – 30 Δεκεμβρίου 1439), παντρεύτηκε, πρώτον, τον Ιωάννη Μπωφόρ 1ο κόμη του Σόμερσετ, με τον οποίο είχε απογόνους, μεταξύ των οποίων ο Ιωάννης Μπωφόρ 1ος δούκας του Σόμερσετ και η Ιωάννα Μπωφόρ βασίλισσα της Σκωτίας. Παντρεύτηκε, έπειτα, τον Θωμά του Λάνκαστερ 1ο δούκα του Κλάρενς.
 Ελεονώρα Χόλλαντ (1386 – μετά το 1413), παντρεύτηκε τον Tόμας Μόντακιουτ, 4ο κόμη του Σόλσμπερυ, από τον οποίο απέκτησε μια κόρη, την Aλίκη Μόντακιουτ, 5η κόμισσα του Σόλσμπερυ.
 Μπρίντζετ Χόλλαντ (απεβ. πριν από το 1416), μοναχή στο αβαείο Μπάρκινγκ.

 Μετέπειτα χρόνια 
Ο σύζυγος της Αλίκης απεβίωσε στις 25 Απριλίου 1397. Το 1399 ο βασιλιάς Ριχάρδος Β΄ καθαιρέθηκε και τον θρόνο σφετερίστηκε ο Ερρίκος Δ', γαμπρός τής μεγαλύτερης αδελφής της, Ιωάννας. Τον Ιανουάριο του 1400, ο μεγαλύτερος γιος τής Αλίκης, Θωμάς, ο οποίος είχε διαδεχτεί τον πατέρα του ως 3ος κόμης του Κεντ, συνελήφθη στο Σάιρενσεστερ και αποκεφαλίστηκε χωρίς δίκη από πλήθος θυμωμένων πολιτών, ως συνέπεια τού ότι ήταν ένας από τους κύριους συνωμότες στην Εξέγερση των Θεοφανείων. Οι εξεγερμένοι ήλπιζαν να συλλάβουν και να δολοφονήσουν τον βασιλιά Ερρίκο Δ΄ και να αποκαταστήσουν αμέσως τον βασιλιά Ριχάρδο Β΄ στον θρόνο. Λιγότερο από τρία χρόνια νωρίτερα, ο αδελφός της Ριχάρδος Φιτζάλαν, 11ος κόμης του Άρουντελ και Λόρδος Appellant, είχε εκτελεστεί για την αντίθεσή του στον βασιλιά Ριχάρδο Β΄.

Η ίδια η Αλίκη απεβίωσε στις 17 Μαρτίου 1416 σε ηλικία 66 ετών. Έχει ταφεί στον καθεδρικό ναό του Γουέλς. 

 Απόγονοι 
Η Αλίκη είχε πολλούς επιφανείς απογόνους, μεταξύ των οποίων οι Άγγλοι βασιλείς Εδουάρδος Δ', Ριχάρδος Γ' (και η σύζυγός του βασίλισσα Άννα Νέβιλ) και Ερρίκος Ζ', από τους τελευταίους από τους οποίους κατάγονταν οι μονάρχες των Τυδώρ. Η Αλίκη ήταν επίσης πρόγονος του βασιλιά της Σκωτίας Ιακώβου Β' της Σκωτίας και των διαδόχων του, μεταξύ των οποίων η Μαρία βασίλισσα της Σκωτίας και ο Ιάκωβος Α' της Αγγλίας. Άλλοι αξιόλογοι απόγονοί της περιλαμβάνουν την τελευταία σύζυγο τού Ερρίκου Η΄, Αικατερίνη Παρ., τον Ριχάρδο Νέβιλ 16ο κόμη του Γόρικ -γνωστό στην ιστορία ως Γουόρικ ο βασιλοποιός-, τη Σέσιλυ Μπονβόλ, τον Τζον Τίπτοφτ 1ο κόμη του Γουόρτσεστερ 1ο κόμη του Γουόρτσεστερ και τη σκανδαλώδη Άννα Μπουρσιέ, 7η βαρόνη Μπουρσιέ. Οι ζωντανοί απόγονοι της Aλίκης Φιτζάλαν περιλαμβάνουν τη σημερινή βρετανική βασιλική οικογένεια.

 Αναφορές 

 Εξωτερικοί σύνδεσμοι 
 Inquisition Post Mortem #608-631.

Κατηγορία:Οικογένεια Χόλλαντ
Κατηγορία:Αγγλίδες κόμισσες